SL Uradni list Evropske unije L 322/3

UREDBA KOMISIJE (ES) št. 1722/2006

z dne 21. novembra 2006

o spremembi uredb (ES) št. 1431/94, (ES) št. 2497/96, (ES) št. 1396/98, (ES) št. 701/2003 in (ES) št. 593/2004 glede vložitve zahtevkov za uvozna dovoljenja v sektorju za perutninsko meso in jajca za prvo trimesečje leta 2007

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2771/75 z dne 29. oktobra 1975 o skupni tržni ureditvi za jajca (1) in zlasti člena 6(1) Uredbe,

ob upoštevanju Uredbe Sveta (EGS) št. 2777/75 z dne 29. oktobra 1975 o skupni tržni ureditvi za perutninsko meso (2) in zlasti člena 6(1) Uredbe,

ob upoštevanju Uredbe Sveta (ES) št. 774/94 z dne 29. marca 1994 o odprtju in zagotavljanju upravljanja določenih tarifnih kvot Skupnosti za visoko kakovostno goveje in prašičje meso, meso perutnine, pšenico in soržico, otrobe, pelete in druge ostanke (3) ter zlasti člena 7 Uredbe,

ob upoštevanju Uredbe Sveta (EGS) št. 2783/75 z dne 29. oktobra 1975 o skupnem sistemu trgovine za ovalbumin in laktalbumin (4) in zlasti člena 4(1) Uredbe,

ob upoštevanju Uredbe Sveta (ES) št. 2286/2002 z dne 10. decembra 2002 o ureditvi, ki se uporablja za kmetijske proizvode in blago, pridobljeno s predelavo kmetijskih proizvodov, s poreklom iz afriških, karibskih in pacifiških držav (države AKP), ter o razveljavitvi Uredbe (ES) št. 1706/98 (5) in zlasti člena 5 Uredbe,

ob upoštevanju Uredbe Sveta (ES) št. 2398/96 z dne 12. decembra 1996 o odprtju tarifne kvote za meso puranov, ki izvira in prihaja iz Izraela, kakor je predvideno v Sporazumu o pridružitvi in Začasnem sporazumu med Evropsko skupnostjo in državo Izrael (6), in zlasti člena 2 Uredbe,

ob upoštevanju Uredbe Sveta (ES) št. 779/98 z dne 7. aprila 1998 o uvozu kmetijskih proizvodov s poreklom iz Turčije v Skupnost ter o razveljavitvi Uredbe (EGS) št. 4115/86 in spremembi Uredbe (ES) št. 3010/95 (7) in zlasti člena 1 Uredbe,

ob upoštevanju naslednjega:

(1) Uredba Komisije (ES) št. 2497/96 (8) določa postopke za uporabo režima v sektorju perutninskega mesa, kakor je predviden v Pridružitvenem sporazumu in Začasnem sporazumu med Evropsko skupnostjo in državo Izrael.

(2) Uredba Komisije (ES) št. 1396/98 (9) določa postopke za uporabo v sektorju perutninskega mesa Uredbe (ES) št. 779/98.

(3) Uredba Komisije (ES) št. 701/2003 (10) podrobneje predpisuje uporabo Uredbe (ES) št. 2286/2002 glede režimov, ki se uporabljajo za uvoz nekaterih proizvodov iz perutninskega mesa in jajc s poreklom iz afriških, karibskih in pacifiških držav (AKP).

(4) Uredba Komisije (ES) št. 593/2004 (11) se nanaša na odpiranje in zagotavljanje upravljanja tarifnih kvot v sektorju za jajca in jajčni albumin.

(5) Vse uredbe določajo, da se lahko zahtevke za uvozna dovoljenja vloži samo v prvih sedmih dneh meseca pred mesecem vsakega določenega obdobja kvote. Glede na pristop Bolgarije in Romunije k Evropski uniji 1. januarja 2007 je treba za vložitev zahtevkov za prvo trimesečje leta 2007 določiti drugačno obdobje.

(6) Uredba Komisije (ES) št. 1431/94 z dne 22. junija 1994 o določitvi podrobnih pravil za uporabo uvoznih režimov v sektorju perutninskega mesa, določenih v Uredbi Sveta (ES) št. 774/94 o odpiranju in določitvi upravljanja nekaterih tarifnih kvot Skupnosti za perutninsko meso in nekatere druge kmetijske proizvode (12), je že bila spremenjena glede na pristop Bolgarije in Romunije k Evropski uniji 1. januarja 2007. Drugi pododstavek člena 4(1) navedene uredbe za obdobje od 1. januarja do 31. marca 2007 določa, da se zahtevki za dovoljenja vložijo v sedmih delovnih dneh meseca januarja 2007. Zaradi upravnih razlogov je treba to obdobje razširiti na prvih petnajst dni meseca januarja 2007. Zaradi uskladitve z ostalimi uvoznimi kvotami istega sektorja je treba isto obdobje določiti za vložitev zahtevkov za prvo trimesečje leta 2007.

(7) Uredbe (ES) št. 1431/94, (ES) št. 2497/96, (ES) št. 1396/98, (ES) št. 701/2003 in (ES) št. 593/2004 je zato treba spremeniti.

(8) Ukrepi, predvideni s to uredbo, so v skladu z mnenjem Upravljalnega odbora za perutninsko meso in jajca –

SPREJELA NASLEDNJO UREDBO:

Člen 1

V členu 4(1) Uredbe (ES) št. 1431/94 se drugi pododstavek nadomesti z naslednjim besedilom:

„Za obdobje od 1. januarja do 31. marca 2007 pa se zahtevki za dovoljenja vložijo v prvih petnajstih delovnih dneh meseca januarja 2007.“

Člen 2

V členu 4(1) Uredbe (ES) št. 2497/96 se drugi pododstavek nadomesti z naslednjim besedilom:

„Za obdobje od 1. januarja do 31. marca 2007 pa se zahtevki za dovoljenja vložijo v prvih petnajstih delovnih dneh meseca januarja 2007.“

Člen 3

Členu 4(1) Uredbe (ES) št. 1396/98 se doda naslednji pododstavek:

„Za obdobje od 1. januarja do 31. marca 2007 pa se zahtevki za dovoljenja vložijo v prvih petnajstih delovnih dneh meseca januarja 2007.“

Člen 4

Členu 5(1) Uredbe (ES) št. 701/2003 se doda naslednji pododstavek:

„Za obdobje od 1. januarja do 30. junija 2007 pa se zahtevki za dovoljenja vložijo v prvih petnajstih delovnih dneh meseca januarja 2007.“

Člen 5

Členu 5(1) Uredbe (ES) št. 593/2004 se doda naslednji pododstavek:

„Za obdobje od 1. januarja do 31. marca 2007 pa se zahtevki za dovoljenja vložijo v prvih petnajstih delovnih dneh meseca januarja 2007.“

Člen 6

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 21. novembra 2006 Za Komisijo Mariann FISCHER BOEL Članica Komisije

(1) UL L 282, 1.11.1975, str. 49. Uredba, kakor je bila nazadnje spremenjena z Uredbo (ES) št. 679/2006 (UL L 119, 4.5.2006, str. 1).

(2) UL L 282, 1.11.1975, str. 77. Uredba, kakor je bila nazadnje spremenjena z Uredbo (ES) št. 679/2006.

(3) UL L 91, 8.4.1994, str. 1. Uredba, kakor je bila spremenjena z Uredbo (ES) št. 2198/95 (UL L 221, 19.9.1995, str. 3).

(4) UL L 282, 1.11.1975, str. 104. Uredba, kakor je bila nazadnje spremenjena z Uredbo Komisije (ES) št. 2916/95 (UL L 305, 19.12.1995, str. 49).

(5) UL L 348, 21.12.2002, str. 5.

(6) UL L 327, 18.12.1996, str. 7.

(7) UL L 113, 15.4.1998, str. 1.

(8) UL L 338, 28.12.1996, str. 48. Uredba, kakor je bila nazadnje spremenjena z Uredbo (ES) št. 361/2004 (UL L 63, 28.2.2004, str. 15).

(9) UL L 187, 1.7.1998, str. 41. Uredba, kakor je bila nazadnje spremenjena z Uredbo (ES) št. 1043/2001 (UL L 145, 31.5.2001, str. 24).

(10) UL L 99, 17.4.2003, str. 32.

(11) UL L 94, 31.3.2004, str. 10.

(12) UL L 156, 23.6.1994, str. 9. Uredba, kakor je bila nazadnje spremenjena z Uredbo (ES) št. 1255/2006 (UL L 228, 22.8.2006, str. 3).